**Ministru kabineta noteikumu projekta "Grozījumi Ministru kabineta 2015. gada 16. jūnija noteikumos Nr. 313 "Darbības programmas "Izaugsme un nodarbinātība"** **9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamība personām ar invaliditāti un bērniem" 9.2.2.1. pasākuma "Deinstitucionalizācija" īstenošanas noteikumi""**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums**  |

|  |  |
| --- | --- |
| Mērķis, risinājums un projekta spēkā stāšanās laiks (500 zīmes bez atstarpēm) | MK noteikumu projekts[[1]](#footnote-1) paredz precizēt 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" (turpmāk – SAM 9.2.2.) Eiropas Sociālā fonda specifiskā iznākuma rādītāju i.9.2.2.d. "Bērnu aprūpes iestādēs esošo bērnu skaits, kuriem veikts individuālo vajadzību izvērtējums" (turpmāk – i.9.2.2.d.) atbilstoši darbības programmā "Izaugsme un nodarbinātība" noteiktajam,kā arī precizēt atsevišķus SAM 9.2.2. 9.2.2.1.pasākuma "Deinstitucionalizācija" (turpmāk – 9.2.2.1. pasākums) īstenošanas nosacījumus, t.sk., pagarināt 9.2.2.1. pasākuma projektu īstenošanas termiņu, precizēt demarkācijas nosacījumus, kā arī papildināt MK noteikumus Nr. 313[[2]](#footnote-2) ar atsauci uz Psihologu likumu[[3]](#footnote-3), kas stājās spēkā 2018. gada 1. janvārī. |
|  |  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts ir izstrādāts saskaņā ar Eiropas Savienības (turpmāk – ES) struktūrfondu un Kohēzijas fonda 2014. – 2020. gada plānošanas periodavadības likuma 20. panta 6. un 13. punktu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK noteikumu projekts: 1. precizē SAM 9.2.2. Eiropas Sociālā fonda specifiskā iznākuma rādītāja i.9.2.2.d. vērtību, samazinot to no 1760 uz 1198 bērniem (atbilstoši aktuālajiem statistikas datiem par bērnu aprūpes iestādēs esošo bērnu skaitu). Precizējumi veikti atbilstoši Labklājības ministrijas ierosinātajiem un Eiropas Komisijas 30.11.2017. apstiprinātajiem darbības programmas "Izaugsme un nodarbinātība" grozījumiem Nr. 2.
2. precizē MK noteikumu Nr. 313 25.2. apakšpunktu, svītrojot nosacījumu, ka atlīdzības izmaksu kompensāciju par aprūpes pakalpojuma nodrošināšanu bērniem ar funkcionāliem traucējumiem, kuriem noteikta invaliditāte (turpmāk – bērns ar funkcionāliem traucējumiem) uzņēmuma līguma gadījumā rēķina, ņemot vērā mēneša darba stundu normāla darba laika ietvaros. Šādi grozījumi ir nepieciešami, lai novienādotu kompensācijas nosacījumus atlīdzībai par sociālās aprūpes pakalpojuma nodrošināšanu bērniem ar funkcionāliem traucējumiem tajos gadījumos, kad minētais pakalpojums tiek sniegts darba līguma ietvaros (MK noteikumu Nr. 313 22.1.1.3. apakšpunkts) un kad pakalpojums tiek sniegts uz uzņēmuma līguma pamata (MK noteikumu Nr. 313 25.2. apakšpunkts). Tāds mērķis Labklājības ministrijai bija, virzot pēdējos MK noteikumu Nr. 313 grozījumus[[4]](#footnote-4), kur anotācijā tika sniegta attiecīga informācija, bet tehniskas kļūdas dēļ tas netika īstenots.
3. precizē MK noteikumu Nr. 313 41. punkta ievaddaļu, papildinot to ar nosacījumu, ka pašvaldība sabiedrībā balstītus sociālos pakalpojumus pilngadīgām personām ar garīga rakstura traucējumiem nodrošina atbilstoši atbalsta plānā[[5]](#footnote-5) noteiktajam (līdzšinēji tas tika noteikts MK noteikumu Nr. 313 49. punktā). Šādi grozījumi nepieciešami, lai nodrošinātu vienotu un nepārprotamu izpratni par sabiedrībā balstītu sociālo pakalpojumu piešķiršanas un nodrošināšanas principiem 9.2.2.1. pasākuma mērķa grupas personām (bērniem ar funkcionāliem traucējumiem atsauce uz atbalsta plānos iekļautajiem pakalpojumiem ir noteikta MK noteikumu 42.3.1. un 42.4. apakšpunktā, jeb apakšpunktos, kas nosaka mērķa grupai sniedzamo pakalpojumu veidus).
4. papildināt MK noteikumu 42.1 punktu, nosakot, ka bērnam ar funkcionāliem traucējumiem, kurš ir sasniedzis 18 gadu vecumu, ir tiesības pabeigt izmantot atbalsta plānā ietvertos sociālās rehabilitācijas pakalpojumus 12 mēnešu periodā pēc pilngadības sasniegšanas arī tajos gadījumos, ja netiek noteikta invaliditāte. Līdzīga pieeja tiek paredzēta arī situācijā, ja bērniem ar funkcionāliem traucējumiem (vēl nesasniedzot 18 gadu vecumu) netiek atkārtoti noteikta invaliditāte, paredzot, ka 12 mēnešu periodā pēc datuma, kad netiek atkārtoti noteikta invaliditāte, ir tiesības pabeigt izmantot atbalsta plānā noteiktos sociālās rehabilitācijas pakalpojumus. Šāds nosacījums ir attiecināms arī uz bērnu ar funkcionāliem traucējumiem vecāku, aizbildņu un audžuģimenes pārstāvju tiesībām pabeigt izmantot sociālās rehabilitācijas pakalpojumus gadījumos, ja bērniem ar funkcionāliem traucējumiem netiek atkārtoti noteikta invaliditāte (12 mēnešu periodā pēc datuma, kad netiek atkārtoti noteikta invaliditāte), kā arī gadījumos, kad iestājas bērna ar funkcionāliem traucējumiem pilngadība un invaliditāte netiek noteikta (12 mēnešu periodā pēc pilngadības sasniegšanas). Lai nodrošinātu vienlīdzīgu pieeju pakalpojuma saņemšanai, abos gadījumos ir noteikta vienāda iespēja pabeigt izmantot atbalsta plānā noteiktos sociālās rehabilitācijas pakalpojumus – 12 mēneši. Minētie grozījumi ir izvirzīti, lai novērstu situāciju, kad bērnam, kuram sākotnēji invaliditāte noteikta dēļ mēreniem funkcionēšanas ierobežojumiem, pēc vairāku medicīnisku manipulāciju veikšanas veselības stāvoklis ir uzlabojies, kā rezultātā invaliditāti vairs nenosaka, jo funkcionēšanas ierobežojumi ir definēti kā viegli, atbilstoši MK noteikumiem Nr. 805[[6]](#footnote-6). Tomēr šādos gadījumos bērnam saglabājās funkcionēšanas ierobežojumi, kuri var arī pastiprināties, ja netiek veiktas nepieciešamās darbības. Tā, piemēram, bērnam ir onkoloģiska saslimšana, kuras laikā tiek piemērotas dažādas terapijas, bērns tiek pastāvīgi novērots un pēc 5 gadu perioda, kad tiek atkārtoti veikta invaliditātes ekspertīze, tiek konstatēts, ka stāvoklis ir uzlabojies un nav pamata noteikt invaliditāti. Vai, piemēram, bērnam ir sirds mazspēja, ir veiktas vairākas operācijas un pēc stāvokļa uzlabošanās ir konstatēts, ka invaliditāti nav nepieciešams noteikt, jo traucējumi nav hroniski, nav novērotas biežas/smagas lēkmes. Tādējādi bērnam funkcionēšanas ierobežojumi pastāv, taču atbilstoši izstrādātajiem kritērijiem invaliditātes noteikšanai (MK noteikumu Nr. 805 4. pielikums) tie nav tik būtiski, lai noteiktu invaliditāti. Šādos gadījumos ir svarīgi turpināt sniegt atbalstu bērnam ar funkcionāliem traucējumiem arī tad, kad funkcionēšanas ierobežojumi pastāv, jo tie ierobežo bērna ar funkcionāliem traucējumiem spēju aprūpēt sevi un apgrūtina viņa iekļaušanos sabiedrībā. Sociālās rehabilitācijas pakalpojumu sniegšanas mērķis ir sociālās funkcionēšanas spēju atjaunošana vai uzlabošana[[7]](#footnote-7), kas šajā gadījumā vistiešākā mērā ir saistīts ar iespēju uzturēt vai uzlabot bērna optimālo fizisko, sensoro, intelektuālo un sociālo funkcionēšanas līmeni. Līdz ar to ir būtiski sniegt tādus sociālās rehabilitācijas pakalpojumus bērniem ar funkcionāliem traucējumiem, kas ir noteikti atbalsta plānā un kas situācijā, kad slimības vai funkcionēšanas ierobežojums saglabājas, tiek kontrolēti, preventīvi novērsti vai uzlaboti, jo tieši secīga jau uzsāktā sociālā rehabilitācija novērš riskus turpmākai bērna veselības stāvokļa pasliktināšanai un varbūtībai atkal nokļūt pastiprinātā ārstu redzeslokā, lai atkārtoti izvērtētu situāciju par invaliditātes statusa noteikšanu.

Piekļuve/iespēja saņemt rehabilitāciju var samazināt slimības vai traumas sekas, uzlabot veselību, dzīves kvalitāti un samazināt veselības aprūpes pakalpojumu izmantošanu. Rehabilitācija ir nepārtraukts process un tā sākas ar diagnozes uzstādīšanas brīdi[[8]](#footnote-8). Tādējādi ir būtiski, lai šī iespēja netiktu atņemtu tajā brīdī, kad to pārtraukšana var radīt negatīvu ietekmi uz bērna veselības stāvoklis, radot varbūtību tam atkal pasliktināties. Papildus iepriekšminētajam, atbilstoši MK noteikumiem Nr. 805, bērniem un pieaugušajiem atšķiras invaliditātes noteikšanas pamati un kritēriji, t.i., bērniem līdz 17 gadu vecumam (ieskaitot) invaliditāti un tās termiņu nosaka pēc tieši šai mērķa grupai noteiktiem kritērijiem (MK noteikumu Nr. 805 4. pielikums), savukārt personai pēc 18 gadu vecuma, izmantojot pilngadīgu personu veselības traucējumu un funkcionālo spēju novērtēšanas kritērijus (MK noteikumu Nr. 805 5. pielikums), invaliditāti nosaka dalījumā pa invaliditātes grupām, un vērtējot darbspējas zaudējumu procentos, kā arī nosaka invaliditātes cēloni un termiņu.Lai nodrošinātu, ka bērnam ar funkcionāliem traucējumiem iepriekšminētajos gadījumos (kad invaliditāte netiek atkārtoti noteikta vai netiek noteiktā pēc pilngadības sasniegšanas) nepārtrūktu atbalsta sniegšana, noteiktā pakalpojuma sniegšanas laiks, ritms un režīms, paredzēts noteikt, ka sociālās rehabilitācijas pakalpojuma sniegšanas izmaksas kompensācijas saņemšanai ir attiecināmas to rašanās brīdī, t.sk. ir iespējami gadījumi, kad izmaksa projektu ietvaros par sociālās rehabilitācijas pakalpojuma nodrošināšanu būs radušās pirms grozījumu spēkā stāšanās. Taču minētais nosacījums uzskatāms kā labvēlīga norma attiecībā pret bērniem, kam pastāv funkcionēšanas ierobežojumi. Turklāt arī tiktu ievērots līdztiesības un tiesiskās paļāvības princips, kad bērnam sniedzams atbalsts arī gadījumos, kad invaliditāte netiek noteikta, bet paliek tiesības saņemt atbalsta plānā noteiktos sociālās rehabilitācijas pakalpojumus tādā intensitātē un ar tādu regularitāti, kas balstīta uz bērna individuālām vajadzībām un sniedz vispozitīvāko ieguldījumu bērna sociālo prasmju un funkcionēšanas spēju uzturēšanā un uzlabošanā. 1. precizē MK noteikumu Nr. 313 42.2 punktu. Līdzšinēji šis punkts noteica, ka bērni ar funkcionāliem traucējumiem un viņu likumiskie pārstāvji vai audžuģimenes nevarēs saņemt atbalstu jaunajā 9.2.2.3. pasākumā[[9]](#footnote-9), ja šīs personas ir uzsākušas dalību 9.2.2.1. pasākumā (uzsākot darbu pie jaunā 9.2.2.3. pasākuma ieviešanas nosacījumu izstrādes, sākotnēji tika izvirzīts nosacījums, ka bērns ar funkcionāliem traucējumiem varēs saņemt atbalstu tikai vienā pasākumā – vai nu 9.2.2.1. pasākumā, vai jaunajā 9.2.2.3. pasākumā). Minētā nosacījuma izpildei būtu nepieciešams nodrošināt mērķa grupas personu (bērnu ar funkcionāliem traucējumiem) uzskaiti abos pasākumos un pārbaudi pirms iesaistes vienā vai otrā pasākumā. Taču šāda mērķa grupas personu iesaistes pārbaude pirms dalības uzsākšanas pasākumā šobrīd tehnisku iemeslu dēļ (nav attiecīgu IT risinājumu) nav īstenojama. Pēc konsultācijām ar vadošo iestādi un sadarbības iestādi Labklājības ministrija pieņēma lēmumu atteikties no nosacījuma par mērķa grupas personas iesaisti tikai vienā no pasākumiem un mērķa grupas personu uzskaiti nodrošināt katra projekta līmenī. Šāds risinājums veicinās bērnu ar funkcionāliem traucējumiem sociālo prasmju un funkcionālo spēju pilnveidošanu, jo bērnam tiks nodrošināts plašāks pakalpojumu klāsts, vai nodrošinātas vairāk attiecīga pakalpojuma sniegšanas reizes (piemēram, bērns varēs saņemt 40 sociālās rehabilitācijas pakalpojuma sniegšanas reizes 9.2.2.1. pasākuma ietvaros un papildu 40 pakalpojuma sniegšanas reizes 9.2.2.3. pasākuma ietvaros). Šobrīd esošo DI pasākuma ietvaros paredzēto pakalpojumu apjomu atbalsts mērķa grupas personai ir ierobežots un nav pietiekošs, lai uzlabotu un uzturētu bērna optimālo fizisko, sensoro, intelektuālo un sociālo funkcionēšanas līmeni. Ņemot vērā iepriekšminēto, MK noteikumu Nr. 313 49.2 punkts tiek precizēts, neparedzot demarkāciju ar jauno 9.2.2.3. pasākumu. To, vai bērns ar FT vienlaicīgi (vienā un tajā pašā laikā) nesaņem sabiedrībā balstītu sociālo pakalpojumu 9.2.2.1. un 9.2.2.3.pasākumā, pārbaudīs sadarbības iestāde, izskatot abu minēto pasākumu projektu maksājumus pamatojošos dokumentus reizi kalendārajā gadā. Lai sadarbības iestāde varētu pārliecināties, ka bērns ar FT vienā un tajā pašā laikā nesaņem sabiedrībā balstītu sociālo pakalpojumu, MK noteikumu projekts papildināts ar pienākumu sadarbības partneriem (pašvaldībai) veikt uzskaiti par bērnam ar FT sniegtajiem pakalpojumiem pilnās stundās vai “atelpas brīža” pakalpojuma gadījumā - diennaktīs. Šāds pienākums paredzēts arī finansējuma saņēmējiem 9.2.2.3.pasākuma ietvaros. Informāciju par bērnam ar FT sniegtā pakalpojuma ilgumu uzglabās sadarbības partneris, nepieciešamības gadījumā to sniedzot šo informāciju finansējuma saņēmējam vai sadarbības iestādei.

Vienlaikus MK noteikumu projekts nosaka demarkāciju bērnu ar funkcionāliem traucējumiem un viņu likumisko pārstāvju vai audžuģimenes un pilngadīgu personu ar garīga rakstura traucējumiem iesaistei 9.2.2.1. pasākumā un 9.2.2.2. pasākumā[[10]](#footnote-10). 9.2.2.2. pasākuma ietvaros tiks izstrādāts sabiedrībā balstītu sociālo pakalpojumu finansēšanas mehānisma apraksts un ieviešanas metodika, kā arī īstenoti šo finansēšanas mehānismu (individuālā budžeta) izmēģinājumprojekti. Tiks veikti divi individuālā budžeta izmēģinājumprojekti: viens – iesaistot 100 bērnus ar funkcionāliem traucējumiem, otrs – iesaistot 200 pilngadīgas personas ar garīga rakstura traucējumiem, kurām individuālo vajadzību izvērtējums ir veikts 9.2.2.1.pasākuma ietvaros. Individuālā budžeta modeļa izmēģinājumprojekts paredz vienu gadu finansēt mērķa grupas personai visus individuālajā atbalsta plānā norādītos pakalpojumus pilnā apmērā. Individuālais budžets pēc būtības ir kopējā naudas summa, kas personai ir piešķirta, lai apmierinātu viņas vajadzības, kas noteiktas novērtējuma procesā, izmantojot atbilstoši šīm vajadzībām piemeklētus dažādus sabiedrībā balstītus sociālos pakalpojumus. Lai sekmīgi notestētu individuālā budžeta modeli un iegūtu korektus, pilnīgus datus par individuālā budžeta modeļa izmaksām, kā arī kopskatu par mērķa grupas personas vajadzībām un novērtētu, kādā mērā individuālā budžeta modelis apmierina šo bērnu vai pilngadīgo personu vajadzības, nepieciešams, lai visi piešķirtie sabiedrībā balstītie sociālie pakalpojumi tiktu saņemti individuālā budžeta modeļa ietvaros. Līdz ar to ir būtiski, lai 9.2.2.2. pasākuma izmēģinājumprojektā piedalītos tikai tādas mērķa grupas personas, kuras vienlaikus nesaņem sabiedrībā balstītus sociālos pakalpojumus no citiem finansēšanas avotiem, t.sk., 9.2.2.1. pasākuma ietvaros. Pēc izmēģinājumprojekta īstenošanas beigām tajā iesaistītās mērķa grupas personas varēs atjaunot dalību 9.2.2.1. pasākumā un turpināt saņemt atbalsta plānos noteiktos sabiedrībā balstītos sociālos pakalpojumus.1. precizē MK noteikumu Nr. 313 49. punktu, pirmkārt, svītrojot ietverto nosacījumu par sabiedrībā balstītu sociālo pakalpojumu nodrošināšanu atbilstoši normatīvajiem aktiem par prasībām sociālo pakalpojumu sniedzējiem. Šādi grozījumi nepieciešami, jo sabiedrībā balstītus sociālos pakalpojumus var sniegt tikai sociālo pakalpojumu reģistrā reģistrēti pakalpojumu sniedzēji un, lai reģistrētos sociālo pakalpojumu sniedzēju reģistrā, sniegtajam pakalpojumam ir jāatbilst prasībām sociālo pakalpojumu sniedzējiem[[11]](#footnote-11). Līdz ar to iepriekš minētais nosacījums par atbilstību prasībām sociālo pakalpojumu sniedzējiem MK noteikumos Nr. 313 nav nepieciešams. Otrkārt, MK noteikumu Nr. 313 49. punkts papildināts ar nosacījumu, ka noteiktus sabiedrībā balstītus sociālos pakalpojumus (speciālistu konsultācijas un individuālais atbalsts, atbalsta grupas un grupu nodarbības personām ar garīga rakstura traucējumiem, sociālās rehabilitācijas pakalpojumus bērniem ar funkcionāliem traucējumiem, viņu likumiskajiem pārstāvjiem un audžuģimenēm) var sniegt arī pakalpojumu sniedzēji, kas reģistrēti ārstniecības personu un ārstniecības atbalsta personu reģistrā, vai ārstniecības iestāžu reģistrā vai psihologa pakalpojuma gadījumā – psihologs, kurš atbilst Psihologu likumā (stājās spēkā no 01.01.2018.) noteiktajiem psihologu profesionālās darbības nosacījumiem. Minētos pakalpojumus atbilstoši MK 27.06.2017. noteikumiem Nr. 385 "Noteikumi par sociālo pakalpojumu sniedzēju reģistrēšanu" nav nepieciešams reģistrēt sociālo pakalpojumu sniedzēju reģistrā kā autonomus pakalpojumus. Tāpēc, lai neierobežotu mērķa grupas personu iespējas saņemt tām nepieciešamos pakalpojumus gadījumos, ja atbilstošo speciālistu pakalpojumu nenodrošina sociālo pakalpojumu sniedzēju reģistrā reģistrēts sociālo pakalpojumu sniedzējs (piemēram, dienas aprūpes centrā nav piesaistīts ergoterapeits, ja tas nav nepieciešams dienas aprūpes centra darbības specifikai), nepieciešams paredzēt iespēju, ka speciālistu konsultācijas, atbalsta grupas, sociālās rehabilitācijas pakalpojumus var sniegt arī tādi pakalpojumu sniedzēji, kas ir reģistrēti ārstniecības personas un ārstniecības atbalsta personu atbalsta reģistrā, ārstniecības iestāžu reģistrā vai psihologa pakalpojuma gadījumā – darbojas atbilstoši Psihologu likumā noteiktajām psihologa profesionālās darbības prasībām.
2. pagarināt 9.2.2.1. pasākuma īstenošanas termiņu līdz 2023. gada 31. decembrim. Ne visas pašvaldības (plānošanas reģionu sadarbības partneri) piedalās pasākuma īstenošanā, kā rezultātā bija nepieciešams pārplānot mērķa grupas un finansējuma rādītājus starp plānošanas reģioniem. Tāpat 9.2.2.1. pasākuma īstenošanas laikā tika mainīta metode personu ar garīga rakstura traucējumiem individuālo vajadzību izvērtēšanai. Minēto iemeslu dēļ Labklājības ministrija trīs reizes pagarināja (t.sk. virzot arī pēdējos MK noteikumu Nr. 313 grozījumus – MK noteikumus Nr. 709) plānošanas reģionu deinstitucionalizācijas plānu izstrādes termiņu (no sākotnēji plānotā 2016. gada 31. decembrim līdz 2018. gada 30. jūnijam). Līdz ar to ir ieilgusi 9.2.2.1. pasākuma plānošanas fāze. Šobrīd plānošanas reģioni veic aktīvu darbu pie deinstitucionalizācijas plānu izstrādes, saskaņošanas ar pašvaldībām un iesniegšanas apstiprināšanai Sociālo pakalpojumu attīstības padomē. Ņemot vērā, ka 9.3.1.1. pasākumā[[12]](#footnote-12) projektu iesniegumu atlases uzsākšana iespējama tika pēc plānošanas reģionu deinstitucionalizācijas plānu apstiprināšanas, plānojams, ka minētā projektu iesniegumu atlase tiks izsludināta sākot ar 2018. gada 1. jūliju un ilgs līdz 2019. gada 30. jūnijam. Tas attiecīgi samazina laika periodu, kurā pašvaldības 9.3.1.1. pasākuma ietvaros var veikt ieguldījumus sabiedrībā balstītu sociālo pakalpojumu infrastruktūrā, kas lielā daļā pašvaldību ir priekšnoteikums, lai uzsāktu nodrošināt sabiedrībā balstītu sociālo pakalpojumu sniegšanu. Lai pašvaldībām būtu pietiekams laiks sabiedrībā balstīto sociālo pakalpojumu nodrošināšanai (saskaņā ar MK noteikumiem Nr. 313 ne ilgāk kā divus gadus mērķa grupas personām sniegt sabiedrībā balstītus sociālos pakalpojumus), nepieciešams pagarināt projektu īstenošanas termiņu par vienu gadu. Lai nodrošinātu 9.2.2.1. pasākuma projektu īstenošanu arī 2023. gadā, tam nepieciešams finansējums 1 865 522 *euro*, kurš tiks pārdalīts no 9.2.2.1. pasākuma 2018. un 2019. gadam gadam līdzšinēji projektiem plānotā finansējuma (*sīkāka informācija anotācijas trešajā sadaļā*).
 |
|  3. | Projekta izstrādē iesaistītās institūcijas un publiskas kapitālsabiedrības | Labklājības ministrija |
| 4. | Cita informācija | Nav.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas ar garīga rakstura traucējumiem, bērni ar funkcionāliem traucējumiem un viņu likumiskie pārstāvji vai audžuģimenes, jo tiek noteikta demarkācija šo personu iesaistei 9.2.2.1. pasākumā un 9.2.2.2. pasākumā.  |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projekts neietekmē tautsaimniecības jomas un sabiedrības mērķgrupas.9.2.2.1. pasākuma finansējuma saņēmējiem – plānošanas reģioniem būs jāsagatavo un jāiesniedz sadarbības iestādei projekta grozījumi, jo šobrīd visu piecu plānošanas reģionu projektos noteiktas tādas sasniedzamā rādītāja i.9.2.2.d. vērtības, kas kopumā atbilst šā brīža spēkā esošajai MK noteikumu Nr. 313 redakcijai.Sadarbības iestādei noteikumu projekts neietekmē administratīvo slogu, jo saskaņā ar Eiropas Savienības struktūrfondu un Kohēzijas fonda 2014.-2020. gada plānošanas perioda vadības likuma 1. panta 9. daļu sadarbības iestāde pilda starpniekinstitūcijas funkcijas. |
| 3. | Administratīvo izmaksu monetārs novērtējums | Administratīvais slogs finansējuma saņēmējam.  C = (f \* l) \* (n \* b), kur: f - balstoties uz vidējo stundas tarifu likmi projektu administrēšanā iesaistītajam personālam (projektu vadītājs, grāmatvedis) - 8,15 *euro*; l – indikatīvi 4 stundas izmainīto datu ievadei, pārbaudei, apstiprināšanai; n – finansējuma saņēmējam projekta grozījumi jāsniedz sadarbības iestādei (t.i., viena vienība); b – finansējuma saņēmējs projekta grozījumi jāiesniedz sadarbības iestādei vienu reizi.163 *euro* = (8,15\*4)\*(5\*1) |
| 4. | Atbilstības izmaksu monetārs novērtējums | MK noteikumu projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018 | Turpmākie trīs gadi (*euro*) |
| 2019 | 2020 | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020 gadam | izmaiņas, salīdzinot ar vidēja termiņa budžeta ietvaru 2020 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  4 678 121 | -1 789 439 |  4 640 141 |  -1 110 943 |  4 633 754 | -487 471 |  -487 471 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  4 678 121 | -1 789439 |  4 640 141 | -1 110 943 | 4633 754 | -487 471 |   -487 471 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi |  5 503 672 |  -2 105 223 | 5 458 989 | -1 306 991 |  5 451 475 | -573 495 |  -573 495 |
| 2.1. valsts pamatbudžets |  5 503 672 |  -2 105 223 |  5 458 989 | -1 306 991 |  5 451 475 | - 573 495 |  -573 495 |
| 2.2. valsts speciālais budžets |  0 |  0  |  0 | 0  |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  - 825 551 | 315 784 |  -818 848 |  196 048 |  -817 721 |  86 024 |   86 024 |
| 3.1. valsts pamatbudžets |  - 825 551 | 315 784 |   -818 848 |  196 048  |  -817 721 |  86 024 |   86 024 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Šobrīd 9.2.2.1. pasākuma ietvaros plānotais kopējais finansējums ir 42 242 298 *euro*, tai skaitā Eiropas Sociālā fonda (turpmāk – ESF) finansējums - 35 905 953 *euro* un valsts budžeta finansējums - 6 336 345 *euro*. Savukārt 9.2.2.1.pasākuma projektiem līdz 2018. gada 31. decembrim pieejamais finansējums ir 38 515 960 *euro*, tai skaitā ESF finansējums - 32 738 566 *euro* un valsts budžeta finansējums - 5 777 394 *euro*.Budžeta ieņēmumi ir finansējuma ESF daļa 85% apmērā no projekta kopējā attiecināmā finansējuma. Budžeta izdevumi ir kopējie projekta ieviešanai nepieciešamie publiskā finansējuma (ESF un valsts budžeta) līdzekļi attiecīgajā gadā. Ņemot vērā, ka šobrīd sabiedrībā balstītu sociālo pakalpojumu infrastruktūras trūkuma dēļ pašvaldības nenodrošina pakalpojumu sniegšanu sākotnēji plānotajā apjomā, daļu no 9.2.2.1.pasākuma 2018. gadam un 2019. gadam plānotā finansējuma ir iespējams pārcelt uz 2023. gadu, tādējādi nodrošinot projektu īstenošanu 2023. gadā.9.2.2.1. pasākumam Vides aizsardzības un reģionālās attīstības ministrijas (turpmāk – VARAM) budžeta apakšprogrammā 63.07.00. "Eiropas Sociālā fonda (ESF) projekti (2014-2020)" (turpmāk – 63.07.00. apakšprogramma) vēl nav veiktas finansēšanas plāna izmaiņas, tai skaitā arī par ar iepriekšējiem grozījumiem MK noteikumos Nr. 313 samazināto 9.2.2.1. pasākuma kopējo finansējumu 4 966 960 *euro* apmērā. Šobrīd VARAM 63.07.00.apakšprogrammā 9.2.2.1. pasākuma ieviešanai izmantots finansējums šādā apmērā: - 2015. gadā 67 437 *euro,* tai skaitā ESF finansējums – 57 321.45 *euro* un valsts budžeta finansējums – 10 115.55 *euro;*-2016. gadā 9 886 805 *euro,* tai skaitā ESF finansējums – 8 403 784.25 *euro* un valsts budžeta finansējums – 1 483 020.75 *euro;*- 2017. gadā 6 211 589 *euro* apmērā, tai skaitā ESF finansējums 5 279 851 *euro* un valsts budžeta līdzfinansējums 931 738 *euro.*Ņemot vērā iepriekšminēto par 9.2.2.1. pasākuma kopējā attiecināmā finansējuma samazinājumu un ievērtējot 9.2.2.1. pasākuma īstenošanas termiņa pagarinājumu, indikatīvi turpmākai projektu īstenošanai būtu nepieciešams plānot:- 2018. gadā 2 718 760 *euro* apmērā, tai skaitā ESF finansējums 2 310 946 *euro* un valsts budžeta līdzfinansējums 407 814 *euro*;- 2019. gadā 3 419 292 *euro* apmērā, tai skaitā ESF finansējums 2 906 399 *euro* un valsts budžeta līdzfinansējums 512 894 *euro*;- 2020. gadā 4 877 980 *euro* apmērā, tai skaitā ESF finansējums 4 146 283 *euro* un valsts budžeta līdzfinansējums 731 697 *euro;*- 2021.gadā 4 877 980 euro apmērā, tai skaitā ESF finansējums 4 146 283 euro un valsts budžeta līdzfinansējums 731 697 euro;- 2022.gadā 4 877 883 *euro* apmērā, tai skaitā ESF finansējums 4 146 201 *euro* un valsts budžeta līdzfinansējums 731 682 *euro;*- 2023.gadā 1 578 234 *euro* apmērā, tai skaitā ESF finansējums 1 341 499 *euro* un valsts budžeta līdzfinansējums 236 735 *euro* (2023. gadā valsts budžeta ilgtermiņa saistībās 63.07.00. apakšprogrammā šobrīd finansējums nav plānots).Finansējuma sadalījums pa gadiem norādīts indikatīvi un var tikt precizēts pēc DI plānu un 9.2.2.1. pasākuma ietvaros īstenoto projektu grozījumu apstiprināšanas.Papildus jāņem vērā, ka 9.2.2.1. pasākumam kopējais plānotais finansējums valsts budžetā neatbilst MK noteikumos Nr. 313 noteiktajam, kā arī plānošanas reģionu projektu kopējam finansējumam, kas šobrīd norādīts projektu iesniegumos sadaļā "Finansēšanas plāns" (nav veikti projektu grozījumi, kas fiksētu faktiski izlietotā finansējuma faktu un samazinātu projekta kopējo attiecināmo finansējumu atbilstoši pēdējiem MK noteikumu Nr. 313 grozījumiem Nr. 709, projekta grozījumi tiks veikti indikatīvi 2018.gada 2.ceturksnī). Plānošanas reģioni neizmanto projektu vajadzībām visu to rīcībā esošo finansējumu, jo 9.2.2.1. pasākuma plānoto darbību īstenošana kavējas vai nenotiek sākotnēji plānotajā apjomā. Tā rezultātā plānošanas reģionu projektu kontos veidojas finanšu uzkrājums. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | MK noteikumu projekts šo jomu neskar |
| 8. Cita informācija | Nav. |
|  |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | MK noteikumu projekts šo jomu neskar |
| 2. | Atbildīgā institūcija | Labklājības ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | MK noteikumu projekts šo jomu neskar |
| 2. | Citas starptautiskās saistības | MK noteikumu projekts šo jomu neskar |
| 3. | Cita informācija | MK noteikumu projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | MK noteikumu projekts šo jomu neskar. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties MK noteikumu projekta izstrādē, ievietojot MK noteikumu projektu tīmekļvietnē www.lm.gov.lv un aicinot no 2017. gada 15. decembra līdz 2017. gada 29. decembrim sabiedrības pārstāvjus: 1) rakstiski sniegt viedokli par MK projektu tā izstrādes stadijā – nosūtot uz elektronisko pasta adresi: atbildiga.iestade@lm.gov.lv; 2) klātienē. |
| 3. | Sabiedrības līdzdalības rezultāti | MK noteikumu projekta izstrādē netika iesniegts neviens viedoklis par dokumentu izstrādes stadijā, kā arī neviens sabiedrības loceklis neizrādīja interesi iesaistīties diskusiju grupās, forumos un citās līdzdalības aktivitātēs. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | ES struktūrfondu un Kohēzijas fondu vadībā iesaistītās atbildīgās iestādes funkcijas pilda Labklājības ministrija, sadarbības iestādes funkcijas – Centrālā finanšu un līgumu aģentūra. Projekta finansējuma saņēmēji – plānošanas reģioni. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | MK noteikumu projekts šo jomu neskar. |
| 3. | Cita informācija | Nav |

Labklājības ministrs Jānis Reirs

Labklājības ministrijas valsts sekretārs Ingus Alliks

Vjakse 67021641

Ilga.Vjakse@lmgov.lv

1. Grozījumi Ministru kabineta 2015. gada 16. jūnija noteikumos Nr. 313 "Darbības programmas "Izaugsme un nodarbinātība" 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamība personām ar invaliditāti un bērniem" 9.2.2.1. pasākuma "Deinstitucionalizācija" īstenošanas noteikumi"" (turpmāk – MK noteikumu projekts) [↑](#footnote-ref-1)
2. Ministru kabineta 2015. gada 16. jūnija noteikumi Nr. 313 "Darbības programmas "Izaugsme un nodarbinātība" 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamība personām ar invaliditāti un bērniem" 9.2.2.1. pasākuma "Deinstitucionalizācija" īstenošanas noteikumi"" (turpmāk – MK noteikumi Nr.313) [↑](#footnote-ref-2)
3. Pieņemts 30.03.2017. Stājās spēkā 01.01.2018. Publicēts oficiālajā laikrakstā "Latvijas Vēstnesis" 12.04.2017. [↑](#footnote-ref-3)
4. Ministru kabineta 2017. gada 5. decembra noteikumi Nr. 709 " Grozījumi Ministru kabineta 2015. gada 16. jūnija noteikumos Nr. 313 "Darbības programmas "Izaugsme un nodarbinātība" 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.1. pasākuma "Deinstitucionalizācija" īstenošanas noteikumi"" (MK noteikumi Nr. 709) [↑](#footnote-ref-4)
5. Atbalsta plāni, kuri izstrādāti pēc mērķa grupas personu individuālo vajadzību izvērtēšanas 9.2.2.1.pasākuma ietvaros un aktualizēti atbilstoši normatīvajam aktam par prasībām sociālo pakalpojumu sniedzējiem. [↑](#footnote-ref-5)
6. MK 23.12.2014. noteikumi Nr.805 "Noteikumi par prognozējamas invaliditātes, invaliditātes un darbspēju zaudējuma noteikšanas kritērijiem, termiņiem un kārtību" (turpmāk – MK noteikumi Nr.805)**.** [↑](#footnote-ref-6)
7. Atbilstoši Sociālo pakalpojumu un sociālā palīdzības likumam [↑](#footnote-ref-7)
8. LR Tiesībsarga pētījums "Bērnu ar invaliditāti rehabilitācijas efektivitāte Latvijā: sociālā darba aspekts" 2016.g http://www.tiesibsargs.lv/uploads/content/bernu\_rehabilitacija\_latvija\_2016\_1486044248.pdf [↑](#footnote-ref-8)
9. 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamība personām ar invaliditāti un bērniem" 9.2.2.3. pasākums "Sabiedrībā balstītu sociālo pakalpojumu sniegšana" (turpmāk – 9.2.2.3. pasākums) [↑](#footnote-ref-9)
10. 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamība personām ar invaliditāti un bērniem" 9.2.2.2. pasākums "Sociālo pakalpojumu atbalsta sistēmas pilnveide" (turpmāk – 9.2.2.2. pasākums), kurā finansējuma saņēmējs ir Labklājības ministrija [↑](#footnote-ref-10)
11. Ministru kabineta 13.06.2017. noteikumi Nr. 338 "Prasības sociālo pakalpojumu sniedzējiem" [↑](#footnote-ref-11)
12. darbības programmas "Izaugsme un nodarbinātība" 9.3.1. specifiskā atbalsta mērķa "Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā" 9.3.1.1. pasākums "Pakalpojumu infrastruktūras attīstība deinstitucionalizācijas plānu īstenošanai" (turpmāk – 9.3.1.1. pasākums) [↑](#footnote-ref-12)